Vrede vir julle - www.bybelkennis.co.za
by Coen Slabber · Published 11/10/2016 · Updated 03/09/2016
When we speak about freedom we generally make the mistake of asking what we are free from rather than what we are free for. — Emil Brunner
In Johannes 20:21 lees ons: “Vrede vir julle!” sê Hy weer vir hulle. Soos die Vader My gestuur het, stuur Ek julle ook.” Hier is drie baie belangrike punte:
Jesus begin deur aan sy dissipels sy vrede te gee. Dit is die basis vir hulle bediening en vorm die inhoud van hulle boodskap. Wat is hierdie vrede? Hierdie Bybelse sjalom is baie dieper as harmonie in die samelewing. Ware vrede kom ook net vir diegene wat verenig is met Hom wat vrede gee. Hierdie vrede word net in Hom gekry.
Die belangrikste sending
Jesus is gestuur voordat Hy stuur. Op ‘n sekere manier is die Seun besig om sy aardse bediening in ons voort te sit. Sy sending is die fundamentele, noodsaaklike sending. Hierdie sending word nou deur sy volgelinge voortgesit.
Jesus se sending as ‘n model
Jesus se sending is ‘n model vir ons eie sending. Daar is natuurlik ook verskille. Hoe sit Jesus se sending in ons voort? Deur ons te bemagrig om te doen wat Hy gedoen het. Dit doen ons onder andere deur te getuig van wat Hy gedoen en geleer het. Ons word in die wêreld uitgestuur om te dien.